CELEX: 32008R0455
Language: mt
Date: 2008-05-26
Title: Regolament tal-Kunsill (KE) Nru 455/2008 tas- 26 ta’ Mejju 2008 li jħassar ir-Regolament (KE) Nru 752/2007 dwar l-amministrazzjoni ta’ ċerti restrizzjonijiet fuq importazzjonijiet ta’ ċerti prodotti ta’ l-azzar mill-Ukraina

27.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 137/1
            
         REGOLAMENT TAL-KUNSILL (KE) Nru 455/2008
   tas-26 ta’ Mejju 2008
   li jħassar ir-Regolament (KE) Nru 752/2007 dwar l-amministrazzjoni ta’ ċerti restrizzjonijiet fuq importazzjonijiet ta’ ċerti prodotti ta’ l-azzar mill-Ukraina
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 tiegħu,
   Wara li kkunsidra l-proposta tal-Kummissjoni,
   Billi:
   
               (1)
            
            
               Il-Ftehim ta’ Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u l-Ukraina, min-naħa l-oħra (1), minn hawn ’il quddiem imsejjaħ “il-FSK”, daħal fis-seħħ fl-1 ta’ Marzu 1998.
            
         
               (2)
            
            
               L-Artikolu 22(1) tal-FSK jistipula li l-kummerċ ta’ ċerti prodotti ta’ l-azzar għandu jiġi regolat mit-Titolu III ta’ dak il-Ftehim, għajr għall-Artikolu 14 tiegħu, u mid-dispożizzjonijiet ta’ ftehim dwar arranġamenti kwantitattivi.
            
         
               (3)
            
            
               Fit-18 ta’ Ġunju 2007, il-Komunità Ewropea u l-Gvern ta’ l-Ukraina kkonkludew tali Ftehim dwar il-kummerċ ta’ ċerti prodotti ta’ l-azzar (2), minn hawn ’il quddiem imsejjaħ “il-Ftehim”.
            
         
               (4)
            
            
               Fit-30 ta’ Mejju 2007, il-Kunsill adotta r-Regolament (KE) Nru 752/2007 dwar l-amministrazzjoni ta’ ċerti restrizzjonijiet fuq importazzjonijiet ta’ ċerti prodotti ta’ l-azzar mill-Ukraina (3) sabiex jimplimenta l-Ftehim.
            
         
               (5)
            
            
               Il-Ftehim, fl-Artikolu 10(4), jistabbilixxi li fil-każ li l-Ukraina taderixxi ma’ l-Organizzazzjoni Dinjija tal-Kummerċ (WTO) qabel ma jiskadi dan il-Ftehim, il-Ftehim għandu jiġi terminat u l-limiti kwantitattivi għandhom jitneħħew mid-data ta’ l-adeżjoni.
            
         
               (6)
            
            
               Fis-16 ta’ Mejju 2008, l-Ukraina saret membru ta’ l-Organizzazzjoni Dinjija tal-Kummerċ.
            
         
               (7)
            
            
               Dakinhar, ir-Regolament li jimplimenta l-Ftehim ġie mingħajr bażi sostantiva.
            
         
               (8)
            
            
               Għal raġunijiet ta’ ċarezza huwa għalhekk meħtieġ li jitħassar ir-Regolament (KE) 752/2007,
            
         ADOTTA DAN IR-REGOLAMENT:
   Artikolu 1
   Ir-Regolament (KE) Nru 752/2007 huwa b’dan imħassar.
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 26 ta’ Mejju 2008.
      
         
            Għall-Kunsill
         
         
            Il-President
         
         D. RUPEL
      
   
   
      (1)  ĠU L 49, 19.2.1998, p. 3.
   
      (2)  ĠU L 178, 6.7.2007, p. 24.
   
      (3)  ĠU L 178, 6.7.2007, p. 1.